Le Pin Murelet
Le Pin de Murelet (idèa contrària a tota realitat istorica) o meilèu Le Pin Murelet ) (en francés Le Pin-Murelet) qu'es ua comuna gascona en Savés situada dins lo departament de la Hauta Garona e de la region d', ancianament de Miègjorn-Pirenèus.

Geografia 
Qu'ei ua comuna de l'airal urban de Tolosa situada en Savés a 48 km al sud-oèst de Tolosa e 29 km al sud-oèst de Murèth.

Istòria 
Pendent l'Ancian Regime, Le Pin qu'èra de l'eleccion de Comenge, doncas de la província de Gasconha, de la generalitat d'Aush, de la diocèsi de Lombèrs e de la senescaucia de Tolosa. Le vocable de la glèisa qu'es Senta Magdalena (d'après l' Ordo). Tanlèu 1790, Le Pin qu'èra deu canton de Riumas. Le nom oficiau qu'es Le Pin et Lesperes en  l’an  IV . 

Las comunas deu Pin e de Murelet qu'estón creadas en 1790. Le Pin qu'annexè las comunas de Gotz e de La Haugareta enter 1801 e 1806. Le Pin qu'annexè Murelet en 1829. Totun, la seccion de Murelet (qui es ua enclava dens lo Gers) qu'estó transferida (24au lei deu 26 de març de 1829) a la comuna de Gençac (departament deu Gers) qui ei la medisha annada reünida a Montpesat. En 1921 (decret deu 22 de junh de 1921), la comuna pren oficiaument lo nom de Le Pin-Murelet a maugrat Murelet non sia pas mei en lo son territòri. 

Pendent l'Ancian Regime, Gots, comunautat non parròquia, qu'èra de l'eleccion de Comenge, doncas de la província de Gasconha, de la generalitat d'Aush e de la senescaucia de Tolosa. Gots que pareish com comuna en l'an IV e en l'an VIII. Qu'incorporèn Gots au Pin Murelet aprèp 1819 . 

La Haugareta qu'èra tanben de l'eleccion de Comenge, doncas de la província de Gasconha, de la generalitat d'Aush e de la senescaucia de Tolosa. Qu'èra ua infima comunautat d'Ancian Regime de la quau lo nom sembla totaument dispareishut, a maugrat i aja aus archius comunaus deu Pin Murelet un libre de mutacion de 1819-1829 . 

Pendent l'Ancian Regime, St Romain (nom francés) qu'èra ua parròquia de la diocèsi de Lombèrs e de la senescaucia de Tolosa. Le vocable de la glèisa, annèxa deu Pin, qu'es Sent Arroman . I a un lòc Saint Arroman dens la comuna , a l'èst deu Pin, au limit de la comuna e au sud de la RD 3, mès s'i vei pas mei de glèisa.

Administracion 

 Abans la refòrma cantonala de 2014, aplicada en 2015, la comuna qu'èra deu canton de Riumas; qu'es ara deu canton de Casèras.

Demografia

Lòcs e monuments

Personalitats ligadas dambe la comuna

Véser tanben
 Comunas de la Nauta Garona

Ligams extèrnes 
 Le Pin Murelet sul site de l'IGN

Nòtas e referéncias 

Comuna de Savés
Comuna de la Nauta Garona
Comuna de Gasconha